I24NEWS

i24NEWS הוא ערוץ חדשות ואקטואליה בינלאומי. הערוץ, שעלה לשידור ב־2013, משדר בארבע שפות: אנגלית, צרפתית, ערבית ועברית. בסיס החברה נמצא בלוקסמבורג, אך השידור עצמו מגיע מאולפנים אשר הוקמו בנמל יפו בתל אביב-יפו. מטרת הערוץ היא להוות משקל נגד לערוצי חדשות בינלאומיים אחרים תוך שימת דגש על נקודת המבט הישראלית. לצד האולפנים המרכזיים בנמל יפו, ל־i24NEWS אולפנים בארצות הברית, צרפת, איחוד האמירויות ומרוקו. ב־2024 הודיעה הרשת על השקת ערוץ רביעי בשפה העברית. לערוץ נטייה לימין הפוליטי בישראל. בישראל, הערוץ משודר ב-HOT באפיקים 34 ו־200 בשפה האנגלית, ו-144 בשפה הצרפתית (הערוץ בערבית שודר עד עליית הערוץ בעברית); והחל מאוקטובר 2023 גם ב־yes+ באפיקים 118 בשפה האנגלית ו־119 בשפה הערבית, הערוץ באנגלית משודר גם בסלקום tv באפיק 94 באנגלית באפיק 95 בצרפתית ובאפיק 96 בערבית, ובפרטנר tv באפיקים 85 באנגלית ו־86 בצרפתית. הערוץ משודר בישראל גם בפריטיוי, בשפות אנגלית וצרפתית. הערוץ בשפה העברית החל לשדר ב־30 ביוני 2024 וניתן לצפות בו בלי תוספת תשלום באפיק 15 ב־HOT, HOT PLAY, NEXT TV, +yes ו־+STING, סלקום tv, פרטנר TV וב־FreeTV. הערוץ הוקם ומנוהל על ידי פרנק מלול, בכיר לשעבר בערוץ France 24 ובחברת האם שלו AEF, וממומן על ידי איש העסקים היהודי-צרפתי פטריק דרהי, לשעבר האיש העשיר בישראל, אשר בין שאר עסקיו הוא גם הבעלים של הוט. הערוץ משדר בשלוש שפות במקביל: אנגלית, צרפתית וערבית וזאת על פי המודל של ערוץ France 24 הצרפתי. השידור מועבר באמצעות לוויין, כבלים ודרך האינטרנט באמצעות מנוי בתשלום - בדומה לאתרים כמו הארץ ודה-מרקר. בתחנה מועסקים כ-150 עיתונאים, רובם בישראל וחלקם מוצבים במקומות שונים בעולם. הערוץ החל לשדר ב-17 ביולי 2013, כאשר בין מגישיו היו לוסי אהריש, אשר עזבה את הערוץ בינואר 2016, וג'ייסון דנינו-הולט. סלימאן א-שאפעי מתפקד כמנהל השידורים בערבית, סטיבן קאלו כמנהל השידורים בצרפתית, ועופר פרצמן-שמר כמנהל השידורים באנגלית. השקתו הרשמית של הערוץ נערכה ב-5 בנובמבר 2013. ערוצי i24NEWS באנגלית, צרפתית וערבית משודרים בכל רחבי העולם, הן באמצעות ספקיות כבלים וסטרימינג באירופה, והן בלוויינים פתוחים. שידורי הערוץ מועברים כיום במסגרת טלוויזיה רב-ערוצית באירופה (בצרפת, בלגיה, לוקסמבורג, שווייץ, ספרד, פורטוגל, ופולין) ובמדינות שונות באפריקה. הערוץ משודר גם באמצעות מספר לוויינים המכסים את אירופה, אפריקה, המזרח התיכון, ואזורים מסוימים באסיה. בפברואר 2015 דווח כי הערוץ שוקל להתחיל לשדר גם בספרדית. החל משנת 2017 משדר הערוץ במספר ספקיות כבלים ולוויין בארצות הברית, בהן Spectrum,‏ Mediacom,‏ Optimum,‏ Xfinity,‏ SuddenLink ועוד. לאחר חתימת הסכמי אברהם, יצר הערוץ שיתופיי פעולה עסקיים ואופרטיביים עם גופי מדיה באיחוד האמירויות. בינואר 2021, הפך לערוץ הראשון המשדר מישראל וזמין באיחוד האמירויות, באמצעות הספקיות Etisalat ו-DU. החל מאוקטובר 2021 הערוץ באנגלית של i24NEWS זמין גם באוסטרליה. הערוץ ניסה במשך זמן רב להביא לאישור עלייתו לאוויר בישראל, אשר נמנעה עקב הבעלות הכפולה של בעליו, פטריק דרהי, גם על הערוץ וגם על הוט. במאי 2016 אושרה הצעת חוק שהוגשה על ידי ח"כ נחמן שי המסדירה את עלייתו לאוויר של הערוץ בישראל. על פי החוק, לא יתאפשר לערוץ לשדר בעברית. ב-29 במאי 2017 אישרה הכנסת את ההצעה. ב-29 בינואר 2017 הודיע הערוץ על התרחבותו לארצות הברית, כך שב-13 בפברואר יתחיל לשדר גם מהדורה לקהל אמריקאי. ב-29 באוגוסט 2018 החלו שידורי i24NEWS לראשונה בישראל בשני ערוצים: באנגלית ובצרפתית, אבל רק דרך HOT. וב-9 באוקטובר 2018 גם בערבית. בשנת 2021 קיבל הערוץ רישיון שידורים באיחוד האמירויות ופתח אולפנים בקריית התקשורת של דובאי. בשנת 2022 השיק הערוץ את פעילותו במרוקו ופתח שני סניפים ברבאט ובקזבלנקה. באוקטובר 2023 גם yes החלה לשדר את i24NEWS, בערוצים באנגלית באפיק 118 ובערבית באפיק 119, באותו חודש הערוץ החל להיות משודר גם בסלקום tv באנגלית באפיק 94 (והחל מתחילת דצמבר 2023 גם בצרפתית באפיק 95 ובערבית באפיק 96) וגם עוד באוקטובר 2023 פרטנר tv החלה לשדר את i24NEWS בערוצים באנגלית באפיק 85 ובצרפתית באפיק 86. בינואר 2024 פורסם כי הערוץ יחל לשדר חדשות גם בשפה העברית וישלב בתוכו פרסומות. אורי קואל צפוי להיות מגיש החדשות. בפברואר 2024, הערוצים באנגלית ובצרפתית התווספו לחבילת הערוצים בשירות FreeTV. באפריל 2024 הודיע צבי יחזקאלי על פרישתו מערוץ 13 והצטרפותו לערוץ. באפריל 2024 הודיעה נוה דרומי על פרישה מערוץ 14 והצטרפות לערוץ. במאי 2024 הכריז אלירז שדה על הצטרפותו לערוץ. ביוני 2024 הודיע כתב ידיעות אחרונות לענייני צבא וביטחון יוסי יהושוע על הצטרפותו לערוץ. הוא ישמש שם כפרשן במקביל לתפקידו בידיעות אחרונות. הערוץ החל לשדר בעברית ב־30 ביוני 2024. החל מעליית הערוץ המשדר בעברית, השידורים החיים בערוצים המשדרים בשאר השפות (אנגלית, צרפתית וערבית) מתקיימים בימים ראשון עד חמישי בשעות 17:00 עד 23:00, כשבשאר הימים והשעות נקלט הערוץ בעברית (בשידורי האינטרנט בלבד). בספטמבר 2024, עלו קריאות מצד חברי פרלמנט ואנשי ציבור צרפתים מהצד השמאלי של המפה הפוליטית, לאסור את שידורי הערוץ הצרפתי של i24NEWS במדינה, בעקבות מלחמת חרבות ברזל, ונטיית הערוץ לכאורה לסיקור המצדד בנרטיב הישראלי. לוח השידורים של i24NEWS משלב מבזקי חדשות המשודרים מדי שעה, לצד תוכניות אקטואליה, אירוח ומגזין בנושאים שונים. בערוץ בשפה האנגלית משודרת מדי ערב בשעה 20:00 (שעון ישראל) התוכנית "The Rundown" בהגשת כלב בן דוד, מהדורת חדשות בשילוב אורחים ופרשנים, העוסקת בנושאים פוליטיים, מדיניים, כלכליים, ביטחוניים וחברתיים. מיד לאחריה משודרת התוכנית Middle East Now בהגשת יעקב אילון ולורה סלייר לסירוגין, העוסקת בנושאים אקטואליים, מדיניים וחברתיים במזרח התיכון. ג'ף סמית' מגיש את Zoom In, מגזין אקטואליה יומי המשלב חדשות ואקטואליה עם אורחים באולפן ומהשטח. התוכנית Global Eye, בהגשת שרה קוטס, מספקת הצצה לסיפורים החמים, בשילוב עיתונאים ופרשנים מכל רחבי העולם. Strictly Security הוא מגזין שבועי בהגשת יואב לימור, העוסק בהתפתחויות הביטחוניות, הצבאיות וכתוצאה מכך – המדיניות, במזרח התיכון ובעולם. Israel Business Weekly, בהגשת נטשה קירצ'וק, סוקר את ענף ההייטק, העסקים והטכנולוגיה בישראל ובסביבתה. Holy Land Uncovered, בהגשת אמילי פרנסיס, הוא מגזין שבועי העוסק בהיסטוריה, דת ואמונה. העיתונאי כריסטיאן מלארד מגיש תוכנית ראיונות שבועית בה הוא מארח דיפלומטים, ראשי מדינות, שרים וגורמים בכירים, לשיחה אישית. כמו כן, הערוץ מציע מגזין שבועי בשפה הספרדית בהגשת העיתונאים קרלוס גורוביץ ודמיאן פצ'טר. אלי הוכנברג משמשת כתבת מדינית ומגישת תוכנית חדשות. בערוץ בשפה הצרפתית של i24NEWS משודרת מדי ערב בשעה 20:00 התוכנית Le Prime בהגשת העיתונאי ז'אן-שארל בנון. מיד לאחריו תוכנית הדיבייט הסוערת GGMO בהגשת בנג'מין פטרובר, המארח מספר אורחים לפאנל סוער בנושאים בוערים. התוכנית Orient היא תוכנית אקטואליה בהגשת העיתונאי סיריל עמר, העוסקת בסיפורים החמים במזרח התיכון. העיתונאים ואלרי אבקסיס ואלי שוראקי מגישים יחדיו תוכנית שבועית המציפה סוגיות חברתיות, פילוסופיות ותרבותיות. Innova'tion, בהגשת פלור סיטרוק, הוא מגזין העוסק בעולמות הטכנולוגיה וההייטק, ומביא את החידושים בתחום. העיתונאי מתיאס ענבר מגיש תוכנית שבועית בנושא ביטחון בשם DEFENSE. ואלרי פרז מגישה תוכנית שבועית בנושא היסטוריה וחברה ו-ולארי אבקסיס מגישה את תוכנית התרבות. העיתונאי ז'אן שארל בנון מגיש מגזין אקטואליה שבועי הסוקר את האירועים החמים באפריקה. בין תוכנית הדגל ב-i24NEWS בשפה הערבית ניתן למצוא את מהדורת החדשות המרכזית, המשודרת מדי ערב בשעה 20:00 (שעון ישראל) בהגשת העיתונאים לורין ווהבי ובשאר זג'ייר. אנסאם סלמאן מגישה מגזין אקטואליה שבועי העוסק באירועים החמים במפרץ, ההתפתחויות המדיניות והסיפורים המעניינים בשבוע החולף. "Stad 24" הוא מגזין ספורט בהגשת העיתונאי אדהם חביבאללה. בתוכנית "הדיבייט היומי" מתארחים מידי ערב פרשנים מובילים לשיחה סוערת בנושא בוער, כאשר כל אורח מייצג נקודת מבט אחרת בסוגיה. ערוץ i24NEWS החל את שידוריו בעברית ב־30 ביוני 2024, ומשדר מהדורות חדשות ומשדרי אקטואליה לאורך היום. מנהל הערוץ בעברית הוא פרנק מלול. בין העיתונאים ואנשי התקשורת שהצטרפו ל-i24NEWS: מירי מיכאלי, שמגישה את המהדורה המרכזית; צבי יחזקאלי; אורן וייגנפלד, שמגיש את מהדורת מוצאי שבת; נוה דרומי, שמגישה את מהדורת שישי; הפרשן הצבאי יוסי יהושוע; דניאל רוט-אבנרי, שמגישה את מהדורת הבוקר; אלי הוכנברג, שמגישה את רצועת השעה חמש; העיתונאי ומבקר המסעדות ניב גלבוע; ואורי קואל. לוח השידורים של הערוץ: "המהדורה המרכזית": מהדורת החדשות המרכזית המשודרת בימים ראשון עד חמישי בהגשת מירי מיכאלי "מהדורת סוף השבוע": מהדורת החדשות המרכזית של סוף השבוע בהגשת אורן וייגנפלד "קבינט שישי": מהדורת החדשות המרכזית של יום שישי בערב בהגשת נוה דרומי "המהדורה המוקדמת": תוכנית אקטואליה יומית, משודרת בימים ראשון עד חמישי בשעה שבע בערב. מגיש התוכנית הוא אורן וייגנפלד. "מדד גלבוע": תוכנית צרכנות, נדל"ן וכלכלה, משודרת בימים ראשון עד חמישי בשעה שש בערב. מגיש התוכנית הוא ניב גלבוע. "מהדורת חמש": תוכנית אקטואליה יומית, משודרת בימים ראשון עד חמישי בשעה חמש בערב. מגישת התוכנית היא אלי הוכנברג. "חדר החדשות": מבזקי אקטואליה יומיים בני חצי שעה, כל שעה עגולה, בהגשת כתבי חברת החדשות של הערוץ. התוכנית משודרת בין השעות 9:00-17:00. "מהדורת הבוקר": תוכנית הבוקר המרכזית המשודרת בימים ראשון עד חמישי משעה שבע והשעה תשע. התוכנית משודרת בהגשת דניאל רוט-אבנרי. "הישראלים": תוכנית אקטואליה-פוליטית לילית לסיכום אירועי היום המשודרת משעה תשע וחצי עד השעה עשר וחצי. מגיש התוכנית הוא אורי קואל בהשתתפות חברי פנאל כגון: אלירז שדה, חברת כנסת לשעבר ביתו של דוד לוי ז"ל אורלי לוי-אבקסיס שחקן הכדורגל לשעבר אלי אוחנה. "המועדון העסקי": תוכנית עסקים, יזמות והשקעות; בהגשת רועי הסל. "הערביסטים": תוכנית שבועית המשודרת במוצאי שבת בלילה, לסיקור העולם הערבי בדגש על המזרח התיכון, בהגשת צבי יחזקאלי. דסק מדיני: גיא עזריאל דסק פוליטי: נדב אלימלך דסק צבא וביטחון: דור כהן, מתי ענבר דסק העולם הערבי: אסף גיבור (ראש דסק), צבי יחזקאלי, לירן אהרוני, עלי וואקד, אדהם חביבאללה דסק חדשות החוץ: יאנה סוריאדנה (ראש דסק), נטלי הוויט, רון צור דסק כלכלה וצרכנות: עדי כהן, ספיר לוי דסק תרבות: סיון סיסאי, ולרי אבקסיס כתבי משטרה, משפט ופלילים: לי עייש כתבת לענייני בריאות ורווחה: נעמה קדוש כתבת לענייני חינוך: מעין וילצ'יק-שגב כתב ספורט: יונתן רגב כתב לענייני דתות: קובי דהן כתבת לענייני איכות חיים: הדס הרט סיני כתבים אזוריים: ארנולד נטייב (דרום), ינון שלום יתח (ירושלים ויהודה ושומרון), אוריה קשת (צפון) כתבים בעולם: סיריל עמר (אירופה), אואן אלתרמן (אמריקה), יגאל רביד (ארצות הברית), מייק וגנהיים (וושינגטון), בנג'מין פטרובר (פריז) מקימי הערוץ מקורבים לימין הפוליטי בישראל. כך, ישראל טוויטו, אחד ממקימי הערוץ, פיטר עשרות עובדים, ולפי אחדים הסיבה לפיטורים אלו היא פוליטית. פטריק דרהי, מקים נוסף של הערוץ, ידוע בקשריו עם בנימין נתניהו. מבקרי הערוץ טוענים כי הוא נוקט באידאולוגיה ימנית ובתמיכה בבנימין נתניהו. מדיה וקבצים בנושא I24NEWS בוויקישיתוף אתר האינטרנט הרשמי של I24NEWS I24NEWS, ברשת החברתית פייסבוק I24NEWS, ברשת החברתית אקס (טוויטר) I24NEWS, ברשת החברתית אינסטגרם I24NEWS, סרטונים בערוץ היוטיוב אלכסנדר כץ, לקראת ההשקה של ערוץ החדשות של דרהי: ערוץ i24news חושף טריילר ראשון, באתר אייס, 21 במאי 2013 אמיר טייג, נתי טוקר, "אל ג'זירה הישראלית": דרהי מקים ערוץ חדשות בינלאומי, באתר TheMarker‏, 25 ביוני 2013 גילי איזיקוביץ, i24news - חדשות או תעמולה?, באתר הארץ, 21 ביולי 2013 גלובס TV, ‏בעשרות מיליוני שקלים: התשובה הישראלית לאל ג'זירה, באתר גלובס, 10 בדצמבר 2013 יונתן כיתאין, ‏מנכ"ל i24news: "היהודים והאוונגליסטים בארה"ב מחכים לנו", באתר גלובס, 1 באוגוסט 2016 יונתן כיתאין, ‏מנכ"ל ערוץ i24news: יש לנו בעיה עם הביורוקרטיה הישראלית, באתר גלובס, 2 במרץ 2018 ארז לין, "אם מרגישים ששלום הוא חלום, זה בגלל התקשורת העולמית", באתר ישראל היום, 24 בינואר 2019 ברוך לוי, ‏אל ג'זירה כן, אבל אנחנו לא?, באתר ‏מאקו‏, 19 באוגוסט 2014 אלירן מלכי, ערוץ החדשות i24 של פטריק דרהי בדרך לטלוויזיה בישראל, באתר כלכליסט, 22 במאי 2016 נתי טוקר, אמסלם מתחיל לעבוד למען החברים: קידום הערוצים שמזוהים עם הימין - 20 ו-i24, באתר TheMarker‏, 28 ביולי 2019 JTA, Israel’s i24news to launch US channel, Times of Israel, 30 בינואר 2017 יהושע בריינר ונתי טוקר, תחקיר "הארץ": כך שינה ערוץ i24 את פניו כדי לקבל רישיון לשדר בעברית, באתר הארץ, 28 בנובמבר 2019 נתי טוקר, לראשונה בישראל: ערוץ i24news החל לשדר ב-HOT, באתר TheMarker‏, 29 באוגוסט 2018 ערוץ החדשות i24 news מתחיל לשדר בישראל באנגלית: "בקרוב גם בעברית", באתר מעריב אונליין, 29 באוגוסט 2018 יואב סטולר, ערוץ i24 news יעלה לשידור לראשונה בארץ, באתר כלכליסט, 28 באוגוסט 2018 ערוץ החדשות i24News, סרטון בערוץ "TheMarker Online", באתר יוטיוב צביקה קליין, ‏"מבחינת העולם אנחנו האלטרנטיבה לאל-ג'זירה", בעיתון מקור ראשון, 3 באוגוסט 2021 דוד ורטהיים‏, הבעלים בחובות והשוק רווי: אז מה מסתתר מאחורי ערוץ החדשות בעברית של פטריק דרהי?, באתר וואלה, 4 במרץ 2024 יסמין גואטה, עוד מכה לרשת: המנכ"ל לשעבר מקים ערוץ מתחרה - ומגייס מערוץ 13 עובדים, באתר TheMarker‏, 4 במרץ 2024 יהודה לוינגר ושירה יום טוב, פרנק מלול בדרך לחולל מהפכה: החזון של מנכ"ל i24NEWS לטלוויזיה הישראלית, באתר אייס, 28 באפריל 2024 ניר וולף, "קבינט שישי" ב-i24NEWS: אולי רק בבית משפחת נתניהו התחלף הערוץ לראשונה בערב שבת, באתר ישראל היום, 7 ביולי 2024 ניר וולף, השקת i24news: החדשות החדשות הן חדשות ישנות, באתר ישראל היום, 30 ביוני 2024 דוד ורטהיים‏, בין יאיר נתניהו לנוה דרומי: 2 דקות בערב שישי חשפו את סיפור i24news, באתר וואלה, 7 ביולי 2024 מיקי לוין, ‏גוי של שבת: בהיעדר ערוץ 14, נתניהו יכול להיות מרוצה מ- i24NEWS, באתר מעריב אונליין, 6 ביולי 2024 אלכסנדר כץ, לקראת ההשקה של ערוץ החדשות של דרהי: ערוץ i24news חושף טריילר ראשון, באתר אייס דוד ורטהיים‏, שחקן חדש: פטריק דרהי יקים ערוץ חדשות בעברית, באתר וואלה, 2 בינואר 2024 יהושע בריינר ונתי טוקר, תחקיר "הארץ": כך שינה ערוץ i24 את פניו כדי לקבל רישיון לשדר בעברית, באתר הארץ, 28 בנובמבר 2019 מאיה גדש, ‏i24 עולה לאוויר: תאריך ההשקה, האפיק והכוכבים שיהיו, באתר מעריב אונליין, 26 ביוני 2024 אמיר טייג, "אל ג'זירה הישראלית": דרהי מקים ערוץ חדשות בינלאומי, באתר TheMarker‏, 25 ביוני 2012 גילי איזיקוביץ, i24news - חדשות או תעמולה?, באתר הארץ, 21 ביולי 2013 לי-אור אברבך, ‏לוסי אהריש עוזבת את ערוץ i24NEWS, באתר גלובס, 19 בינואר 2016 רן בוקר, ערוץ i24news יתחיל לשדר הערב מישראל, באתר ynet, 17 ביולי 2013 ערוץ החדשות i24news הושק רשמית, באתר כלכליסט, 6 בנובמבר 2013 דוד אברהם‏, על רקע הצרת צעדיו בישראל: i24news יקים ערוץ בספרדית, באתר וואלה, 1 בפברואר 2015 i24NEWS channels in the US, Channels, I24news (באנגלית) דוד אברהם‏, מכה ל-i24news: נדחתה בקשתו לשדר בישראל, באתר וואלה, 18 באוגוסט 2014 לי-אור אברבך, ‏ערוץ i24NEWS נערך לשידור בישראל: פנה לוועדת פילבר, באתר גלובס, 9 בדצמבר 2015 נתי טוקר, החוק למען פטריק דרהי: 24 ח"כים הניחו הצעת חוק לשידור i24 news בישראל, באתר TheMarker‏, 22 במרץ 2016 אלירן מלכי, ערוץ החדשות i24 של פטריק דרהי בדרך לטלוויזיה בישראל, באתר כלכליסט, 22 במאי 2016 נועה פרייס‏, אושרה הצעת חוק שתסדיר את עלייתו לאוויר של i24news בישראל, באתר וואלה, 22 במאי 2016 גדעון אלון, אושר בכנסת: ערוץ i24news יוכל לשדר גם בישראל, באתר ישראל היום, 30 במאי 2017 נועה פרייס‏, ערוץ i24news מגיע לארצות הברית: ישדר חדשות מניו יורק, באתר וואלה, 29 בינואר 2017 דוד ורטהיים‏, i24NEWS החל לשדר בישראל; "הערוץ הרביעי יהיה בעברית", באתר וואלה, 29 באוגוסט 2018 מערכת ישראל היום, מזרח תיכון חדש: ערוץ i24NEWS באיחוד האמירויות, באתר ישראל היום, 21 ביוני 2021 i24news מגיע למרוקו: פותח שני סניפים ברבאט ובקזבלנקה, באתר וואלה, 31 במאי 2022 יסמין גואטה, פטריק דרהי מוציא אל הפועל את התוכנית להקמת ערוץ חדשות בעברית, באתר TheMarker‏, 2 בינואר 2024 עדיאל איתן מוסטקי, תחנת i24 news של פטריק דרהי תקים ערוץ חדשות בעברית, באתר כלכליסט, 2 בינואר 2024 שירה יום טוב, מכה לחדשות 13: צבי יחזקאלי בעזיבה דרמטית לטובת i24News, באתר אייס, 30 באפריל 2024 שירה יום טוב, מערוץ 14 ל-i24News: כוכבת הפטריוטים מצטרפת לערוץ החדש, באתר אייס, 7 במאי 2024 גיל משעלי, ‏חוזר לטלוויזיה: הג'וב החדש של אלירז שדה, באתר ‏מאקו‏, 26 במאי 2024 מינוי דרמטי: הפרשן הבכיר מצטרף לערוץ החדש, באתר סרוגים (בעברית) דוד ורטהיים‏, קריאה בצרפת להחרים את i24NEWS: "ערוץ שתמך בזוועות שבוצעו בעזה במשך 11 חודשים", באתר וואלה, 18 בספטמבר 2024 גלית חתן, ‏"שליחות חדשה": צבי יחזקאלי עוזב את רשת 13 ומצטרף ל-i24NEWS, באתר גלובס, 30 באפריל 2024 מיקי לוין, ‏גוי של שבת: בהיעדר ערוץ 14, נתניהו יכול להיות מרוצה מ- i24NEWS, באתר מעריב אונליין, 6 ביולי 2024 ניר וולף, "קבינט שישי" ב-i24NEWS: אולי רק בבית משפחת נתניהו התחלף הערוץ לראשונה בערב שבת, באתר ישראל היום, 7 ביולי 2024